Isabellen huone on parvella ja majoittujat saavat makuuhuoneen, jossa on oma tila vielä suihkulle ja lavuaarille, sekä lukko makuuhuoneen ovessa. Jaoimme siis keittiön ja asunnon "käytävällä" olevan vessan Isabellen kanssa. Isabelle oli ystävällinen ja oma-aloitteinen kertomaan vinkkejä Pariisiin tai muuten vain keskustelemaan mistä vain aiheesta. Saimme kuitenkin olla myös keskenämme, suurimman osan ajasta hän ei tainnut olla kotona.
Sijainti on hyvä, Gare Du Nordilta jaksaa hyvin kävellä perille. Lähimmät metroasemat ovat Château d'Eau ja Strasbourg Saint-Denis, joihin kävelee vain muutaman minuutin. Asunto on hissittömän talon kuudennessa kerroksessa, joten se kannattaa ottaa huomioon.
Kesällä ilmastoinnin puuttumisen huomasi, mutta onneksi asunnossa oli suuri tuuletin. Oikein hyvä kohde silloin, kun tarkoituksena on käyttää asuntoa lähinnä majoittumiseen eli nukkumiseen. Tälläiseen se on edullinen ja hyvällä paikalla.